Suomen urheilu 2011

Suomen urheilu 2011 käsittelee vuoden 2011 merkittäviä uutisia ja tapahtumia suomalaisessa urheilussa. == Vuoden urheilija == Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat: Sija Urheilija Urheilumuoto 1\. Kaisa Mäkäräinen Ampumahiihto 2\. Matti Heikkinen Maastohiihto 3\. Miesten jääkiekon MM-maajoukkue Jääkiekko 4\. Robert Helenius Nyrkkeily 5\. Mikael Granlund Jääkiekko 6\. Aino-Kaisa Saarinen Maastohiihto 7\. Enni Rukajärvi Lumilautailu 8\. Juha Salminen Moottoripyöräurheilu 9\. Leo-Pekka Tähti Yleisurheilu 10\. Minna Kauppi Suunnistus Lähde: Siukonen & Tikander 2012, s. 20 Vuoden valmentajaksi valittiin jääkiekkovalmentaja Jukka Jalonen. == Alppihiihto == * Maailmanmestaruuskilpailuissa 8.–20.2. Garmisch- Partenkirchenissä, Saksassa Tanja Poutiainen sijoittui pujottelussa kuudenneksi, Andreas Romar superalppiyhdistetyssä yhdeksänneksi ja Marcus Sandell suurpujottelussa kymmenenneksi.Siukonen & Tikander 2012, s. 55–56, 58–59, 185–186 * Maailmancupissa 2010–2011 Tanja Poutiainen sijoittui yhteispisteissä seitsemänneksi. Pujottelucupissa hän oli toinen ja suurpujottelucupissa kolmas.Siukonen & Tikander 2012, s. 72, 186 == Ampumahiihto == * Maailmanmestaruuskilpailuissa 3.–13.3. Hanty-Mansijskissa, Venäjällä Kaisa Mäkäräinen voitti takaa-ajokilpailussa ensimmäisenä suomalaisnaisena ampumahiihdon maailmanmestaruuden. Lisäksi hän saavutti hopeaa sprintissä ja sijoittui neljänneksi yhteislähtökilpailussa.Siukonen & Tikander 2012, s. 64, 67, 69, 188 * Maailmancupissa 2010–2011 Kaisa Mäkäräinen voitti ensimmäisenä suomalaisena naisten kokonaiskilpailun.Siukonen & Tikander 2012, s. 72–73, 189 == Autourheilu == * Rallin maailmanmestaruussarjassa Fordilla ajanut Mikko Hirvonen sijoittui toiseksi, hänen tallitoverinsa Jari- Matti Latvala neljänneksi ja Citroënilla ajanut Kimi Räikkönen kymmenenneksi. Kauden aikana ajetuista 13 osakilpailusta Hirvonen voitti kauden avanneen Ruotsin rallin ja Australian rallin sekä Latvala kauden päättäneen Walesin rallin. Heinäkuun lopulla ajetun Suomen rallin voitti maailmanmestari, Ranskan Sébastien Loeb.Siukonen & Tikander 2012, s. 58, 123, 149, 168, 243 * Formula 1:n maailmanmestaruussarjassa Lotuksella ajanut Heikki Kovalainen ylsi parhaimmillaan 13:nneksi Monzassa ajetussa Italian Grand Prix'ssä eikä päässyt MM-pisteille.Siukonen & Tikander 2012, s. 242–243 == Jalkapallo == * Suomen miesten maajoukkue pelasi uuden päävalmentajansa Mixu Paatelaisen johdolla vuoden 2011 aikana kuusi EM-karsintaottelua: joukkue voitti vieraissa San Marinon 0–1 ja kotikentällä Moldovan 4–1, pelasi vieraskentällä Unkarin kanssa tasan 0–0 ja hävisi vieraskentällä Ruotsille 5–0 sekä kotikentällä Alankomaille 0–2 ja Ruotsille 1–2.Siukonen & Tikander 2012, s. 77, 102–103, 141, 146, 157, 160, 212 * Miesten Suomen-mestaruuden voitti Helsingin Jalkapalloklubi, hopeaa sai turkulainen FC Inter ja pronssille sijoittui JJK Jyväskylä.Siukonen & Tikander 2012, s. 164, 212 * Naisten Suomen-mestaruuden voitti PK-35 Vantaa, hopeaa sai Helsingin Jalkapalloklubi ja pronssille sijoittui espoolainen FC Honka.Siukonen & Tikander 2012, s. 160–161, 213 == Jääkiekko == * Naisten maailmanmestaruuskilpailuissa 16.–25.4. Zürichissä ja Winterthurissa, Sveitsissä Suomi saavutti pronssia voitettuaan pronssiottelussa Venäjän jatkoajalla 3–2.Siukonen & Tikander 2012, s. 221 * Miesten maailmanmestaruuskilpailuissa 29.4.–15.5. Bratislavassa ja Košicessa, Slovakiassa Suomi voitti toisen maailmanmestaruutensa. Joukkue voitti puolivälierissä Norjan 4–1, välierissä Venäjän 3–0 Mikael Granlundin ilmaveivimaalin jäädessä voittomaaliksi sekä loppuottelussa Ruotsin 6–1. Jarkko Immonen oli kisojen paras maalintekijä ja pistemies ja hänet valittiin ainoana suomalaisena kisojen tähdistökentälliseen. Maalivahti Petri Vehanen oli torjuntatilaston ykkönen. Joukkueen kapteeni oli Mikko Koivu ja päävalmentaja Jukka Jalonen.Siukonen & Tikander 2012, s. 91, 94–95, 218–219 * Boston Bruinsin kakkosmaalivahdista Tuukka Raskista tuli kaikkien aikojen yhdeksäs suomalainen Stanley Cup -voittaja, kun hänen joukkueensa voitti 15.6. päättyneissä Stanley Cupin loppuotteluissa Sami Salon edustaman Vancouver Canucksin voitoin 4–3.Siukonen & Tikander 2012, s. 105–106, 219 * Miesten Suomen-mestaruuden voitti Helsingin IFK, joka voitti loppuotteluissa Espoon Bluesin voitoin 4–0. Pronssille sijoittui Rauman Lukko.Siukonen & Tikander 2012, s. 83–84, 220 * Naisten Suomen-mestaruuden voitti Hämeenlinnan Pallokerho, hopeaa sai Tampereen Ilves ja pronssille sijoittui Oulun Kärpät.Siukonen & Tikander 2012, s. 77, 222 == Keilailu == * Naisten maailmanmestaruuskilpailuissa 1.–11.9. Kowloonissa, Hongkongissa paras suomalaissijoitus oli Nina Mannisen 18. sija singlessä.Siukonen & Tikander 2012, s. 149, 226 * Miesten Euroopan-mestaruuskilpailuissa 11.–19.6. Münchenissä, Saksassa Perttu Jussila, Joonas Jähi, Jari Ratia, Osku Palermaa ja Kimmo Lehtonen saavuttivat joukkuekilpailussa hopeaa. Pronssille ylsivät Palermaa mastersissa sekä Jussila, Lehtonen ja Ratia triokilpailussa.Siukonen & Tikander 2012, s. 106, 226 * Euroopan mestarien cup kilpailtiin 15.–21.8. Lahdessa. Krista Pöllänen voitti naisten mestaruuden toisena vuonna peräkkäin.Siukonen & Tikander 2012, s. 132, 227 == Koripallo == * Miesten Euroopan-mestaruuskilpailuissa 31.8.–18.9. Liettuassa Henrik Dettmannin valmentama Suomi sijoittui jaetulle yhdeksännelle sijalle. Suomi voitti viidestä alkulohkovastustajastaan Bosnia ja Hertsegovinan ja Montenegron. Jatkolohkon kolmessa ottelussa tuli voitto vain Georgiasta, eikä Suomi päässyt puolivälieriin.Siukonen & Tikander 2012, s. 138–139, 142, 145–146, 148–149, 230 * Miesten Suomen-mestaruuden vei Tampereen Pyrintö voittamalla loppuotteluissa Joensuun Katajan otteluvoitoin 3–2. Pronssille sijoittui kotkalainen KTP-Basket.Siukonen & Tikander 2012, s. 86, 89, 230–231 * Naisten Suomen-mestaruuden voitti kotkalainen Peli-Karhut, hopeaa sai lappeenrantalainen Catz ja pronssille sijoittui Espoo Team.Siukonen & Tikander 2012, s. 81–82, 231–232 == Käsipallo == * Miesten Suomen-mestaruuden vei kaikki kolme loppuottelua voittanut kauniaislainen HC West, hopeaa sai runkosarjan voittanut Riihimäen Cocks, ja pronssille sijoittui Sjundeå IF. Mestaruus oli HC Westin ensimmäinen.Siukonen & Tikander 2012, s. 81–82, 232–233 * Naisten Suomen-mestaruuden voitti helsinkiläinen Sparta IF, hopeaa sai Helsingin IFK, ja pronssille sijoittui Sjundeå IF.Siukonen & Tikander 2012, s. 85, 233 == Lentopallo == * Miesten Euroopan-mestaruuskilpailuissa 10.–18.9. Itävallassa ja Tšekissä argentiinalaisen Daniel Castellanin valmentama Suomi sijoittui kahdeksanneksi. Suomi voitti alkulohkon kolmesta vastustajastaan vain Belgian. Ensimmäisellä pudotuskierroksella Suomi voitti Slovenian 3–2 mutta hävisi puolivälierissä Italialle 1–3.Siukonen & Tikander 2012, s. 148–150, 233–234 * Miesten Suomen-mestaruuden voitti rovaniemeläinen Team Lakkapää, hopeaa sai Vammalan Lentopallo ja pronssille sijoittui Tampereen Isku-Volley. Runkosarjan voittanut Pielaveden Sampo hävisi jo puolivälierissä oululaiselle Ettalle.Siukonen & Tikander 2012, s. 81, 84, 235 * Naisten Suomen-mestaruuden voitti kolmannen peräkkäisen kerran salolainen LP Viesti, hopeaa sai Oriveden Ponnistus ja pronssille sijoittui hämeenlinnalainen HPK. LP Viesti voitti kauden kaikki ottelunsa, ja aiempina kausina alkanut voittoputki venyi jo 79 ottelun mittaiseksi.Siukonen & Tikander 2012, s. 79, 235 == Lumilautailu == * Maailmanmestaruuskilpailuissa 14.–23.1. La Molinassa ja Barcelonassa, Espanjassa Enni Rukajärvi voitti kultaa slopestylessa ja Petja Piiroinen big airissa. Pronssille ylsivät Markus Malin lumikourussa ja Ville Paumola slopestylessa.Siukonen & Tikander 2012, s. 42–44, 237 == Moottoripyöräily == * Enduron maailmanmestaruussarjassa Juha Salminen voitti kultaa Enduro 1 -luokassa ja Mika Ahola Enduro 3 -luokassa. Lisäksi Enduro 1:ssä Eero Remes saavutti hopeaa ja Matti Seistola pronssia.Siukonen & Tikander 2012, s. 156, 245 * Enduron joukkuemaailmanmestaruudesta kilpailtiin 8.–13.8. Kotkassa ja Suomi voitti mestaruuden joukkueella Eero Remes, Matti Seistola, Juha Salminen, Jari Mattila, Valtteri Salonen ja Marko Tarkkala.Siukonen & Tikander 2012, s. 127, 130, 245 * Ratamoottoripyöräilyn maailmanmestaruussarjassa Mika Kallio sijoittui Moto2-luokan yhteispisteissä 16:nneksi ja Niklas Ajo 125-kuutioisten luokassa 21:nneksi.Siukonen & Tikander 2012, s. 244–245 == Nyrkkeily == * Ammattinyrkkeilijä Robert Helenius voitti WBO- ja WBA-liittojen raskaan sarjan Intercontinental-titteliotteluissa 2.4. Hallessa nigerialaisen Samuel Peterin ja 27.8. Erfurtissa valkovenäläisen Sjarhei Ljah’ovitšin. Helenius nousi syyskuussa WBO-liiton listalla maailmanmestari Volodymyr Klytškon ykköshaastajaksi, ja 3.12. Helsingissä hän nousi Euroopan-mestariksi voittamalla britti Dereck Chisoran tuomariäänin 2–1.Siukonen & Tikander 2012, s. 16,78, 135, 152, 174 == Pikaluistelu == * Sprinttimaailmanmestaruuskilpailuissa 22.–23.1. Heerenveenissä, Alankomaissa Pekka Koskela sijoittui yhteispisteissä 14:nneksi.Siukonen & Tikander 2012, s. 46, 255 * Matkakohtaisissa maailmanmestaruuskilpailuissa 10.–13.3. Inzellissä, Saksassa Mika Poutala sijoittui 500 metrillä neljänneksi ja Pekka Koskela 1 000 metrillä seitsemänneksi.Siukonen & Tikander 2012, s. 69–70, 256 == Pohjoismaiset hiihtolajit == * Maailmanmestaruuskilpailuissa 23.2.–6.3. Oslossa, Norjassa Suomi oli mitalitilastossa viides yhdellä kulta-, yhdellä hopea- ja kahdella pronssimitalillaan. Matti Heikkinen voitti kultaa 15 kilometrin perinteisen tyylin hiihdossa, Aino-Kaisa Saarinen ja Krista Lähteenmäki saavuttivat hopeaa perinteisen hiihtotavan sprinttiviestissä ja Saarinen sai pronssia 10 kilometrin perinteisen tyylin hiihdossa sekä Pirjo Murasen, Riitta-Liisa Roposen ja Lähteenmäen kanssa viestissä.Siukonen & Tikander 2012, s. 203–204 == Salibandy == * Naisten maailmanmestaruuskilpailuissa 4.–11.12. St. Gallenissa, Sveitsissä Karo Kuussaaren valmentama Suomi saavutti hopeaa hävittyään loppuottelussa Ruotsille 2–4. Suomalaisista Tiia Ukkonen valittiin tähdistökentälliseen.Siukonen & Tikander 2012, s. 178, 268 * Miesten Suomen- mestaruuden voitti viidennen peräkkäisen kerran helsinkiläinen Salibandyseura Viikingit, hopeaa sai Seinäjoen Peliveljet ja pronssille sijoittui Espoon Oilers.Siukonen & Tikander 2012, s. 83, 268–269 * Naisten Suomen-mestaruuden voitti neljännen peräkkäisen kerran tamperelainen Classic, hopeaa sai lappeenrantalainen NST ja pronssille sijoittui nurmijärveläinen SB- Pro.Siukonen & Tikander 2012, s. 83–84, 268–269 == Suunnistus == * Maailmanmestaruuskilpailuissa 13.–20.8. La Féclaz'ssa ja Chambéryssa, Ranskassa Suomen naisten viestijoukkue Anni-Maija Fincke, Merja Rantanen ja Minna Kauppi voitti kultaa. Pasi Ikonen saavutti hopeaa pitkällä matkalla. Kauppi sijoittui neljänneksi keskimatkalla, Fincke kuudenneksi sprintissä ja pitkällä matkalla sekä Rantanen kahdeksanneksi keskimatkalla ja pitkällä matkalla.Siukonen & Tikander 2012, s. 131–132, 275 * Maailmancupin yhteispisteissä Minna Kauppi sijoittui toiseksi, Pasi Ikonen kuudenneksi ja Merja Rantanen kahdeksanneksi.Siukonen & Tikander 2012, s. 156–157, 275 * Tiomila-viestissä 30.4.–1.5. Botkyrkassa, Ruotsissa miesten viestin voitti Kalevan Rasti ja naisten viestin Tampereen Pyrintö.Siukonen & Tikander 2012, s. 87–88, 276 * Jukolan viesti kilpailtiin 18.–19.6. Virolahdella. Kalevan Rasti sijoittui toiseksi ja Delta kolmanneksi norjalaisseura Halden SK:n, johon kuului myös suomalainen Mats Haldin, voittamassa miesten viestissä. Tampereen Pyrintö oli toinen ruotsalaisseura Domnarvets GoIF:n voittamassa Venlojen viestissä.Siukonen & Tikander 2012, s. 106–107, 276 == Taitoluistelu == * Maailmanmestaruuskilpailuissa 24.4.–1.5. Moskovassa, Venäjällä Kiira Korpi sijoittui naisten yksinluistelussa yhdeksänneksi ja Juulia Turkkila 20:nneksi.Siukonen & Tikander 2012, s. 87, 280 * Euroopan- mestaruuskilpailuissa 24.–30.1. Bernissä, Sveitsissä lyhytohjelman jälkeen naisten kilpailua johtanut Kiira Korpi saavutti pronssia ja Juulia Turkkila sijoittui 15:nneksi.Siukonen & Tikander 2012, s. 47, 280 == Uinti == * Pitkän radan maailmanmestaruuskilpailuissa 16.–31.7. Shanghaissa, Kiinassa kaikki suomalaisurheilijat jäivät alkueriin tai karsintaan. Jenna Laukkanen ui 100 metrin rintauinnissa Suomen-ennätyksen 1.09,39, ja 4 × 100 metrin sekauintiviestissä Anni Alitalo, Laukkanen, Emilia Pikkarainen ja Hanna-Maria Seppälä paransivat Suomen-ennätyksen aikaan 4.08,37.Siukonen & Tikander 2014, s. 122–123, 285–287 * Lyhyen radan Euroopan-mestaruuskilpailuissa 8.–11.12. Szczecinissä, Puolassa Hanna-Maria Seppälä sijoittui 100 metrin sekauinnissa kuudenneksi ja 100 metrin vapaauinnissa seitsemänneksi, Tanja Kylliäinen 400 metrin sekauinnissa kahdeksanneksi sekä Ari-Pekka Liukkonen 50 metrin vapaauinnissa yhdeksänneksi. Naisten vapaauintijoukkue Emilia Pikkarainen, Marlene Niemi, Lotta Nevalainen, Seppälä sijoittui 4 × 50 metrillä seitsemänneksi.Siukonen & Tikander 2014, s. 177–178, 287–288 == Voimistelu == * Telinevoimistelun maailmanmestaruuskilpailuissa 7.–16.10. Tokiossa, Japanissa Tomi Tuuha sijoittui hypyn karsinnassa 33:nneksi. Moniotteluissa suomalaiset eivät yltäneet sadan parhaan joukkoon.Siukonen & Tikander 2012, s. 297 * Telinevoimistelun Euroopan-mestaruuskilpailuissa 4.–10.4. Berliinissä, Saksassa Tomi Tuuha sijoittui hypyn karsinnassa 13:nneksi ja Sakari Vekki permannon karsinnassa 16:nneksi. Moniotteluissa parhaat suomalaiset olivat Sami Aalto 33:ntena ja Annika Urvikko 44:ntenä.Siukonen & Tikander 2012, s. 297–298 * Joukkuevoimistelun maailmanmestaruuskilpailuissa 11.–12.6. Tartossa, Virossa Olarin Voimistelijoiden OVO Team sijoittui parhaana suomalaisjoukkueena neljänneksi.Siukonen & Tikander 2012, s. 105, 299 == Yleisurheilu == * Maailmanmestaruuskilpailuissa 27.8.–4.9. Daegussa, Etelä- Koreassa Suomella oli 12 urheilijan joukkue ja parhaat saavutukset olivat keihäänheitossa Antti Ruuskasen ja moukarinheitossa Olli-Pekka Karjalaisen yhdeksännet sijat.Siukonen & Tikander 2012, s. 145, 300–303 * Sisäratojen Euroopan-mestaruuskilpailuissa 4.–6.3. Pariisissa, Ranskassa Minna Nikkanen sijoittui seiväshypyssä neljänneksi parannettuaan sisäratojen Suomen-ennätystä ensin karsinnassa tuloksiin 445, 450 ja 455 sekä loppukilpailussa tulokseen 460.Siukonen & Tikander 2012, s. 67–68, 304 * Parayleisurheilun maailmanmestaruuskilpailuissa 21.–30.1. Christchurchissa, Uudessa-Seelannissa Leo-Pekka Tähti voitti uransa ensimmäisen maailmanmestaruuden 100 metrin pyörätuolikelauksen T54-luokassa.Siukonen & Tikander 2012, s. 44, 46 == Lähteet == * === Viitteet === Luokka:Vuoden 2011 urheilu 2011